Аха аибашьцәа џьара еихсыӷьрак зыҟалозар ҳәа иԥшын, минуҭк иадамхаргьы уи аҩыза аҭагылазаашьа роур инеиҭаҵ-ааиҭаҵуа наҟ инаскьарын, ршьапы рҽадыргон, аха макьаназы ус еиԥш ирыхәашаз егьыҟамызт, агәызчызҳәа аԥжәара ишаҿыз иаҿын, урҭ атҟәацрақәа ирхылҵуаз абыжьқәагьы уаӷеимшхаран, улымҳа ҵнахуан, ажәҩан хәашьӡа узаҵамԥшуа, алҩа ҵәыҵәӡа уԥынҵа иҭасуан, иҟәызгаӡа хыхь иахатәан.